| Novoazovsko mūšis |
| --- |
| Priklauso: Karas Donbase ir 2014 m. Rusijos karinė intervencija Ukrainoje |
| 

|  |  |
| --- | --- |
| Data | 2014 m. rugpjūčio 25–28 d. |
| Vieta | Novoazovskas, Donecko sritis, Ukraina |
| Rezultatas | DLR pergalė 
* Ukrainos pajėgos pasitraukia į Mariupolį.
 |

 |
| Konflikto šalys |
| Ukrainos vėliava Ukraina* Ukrainos ginkluotosios pajėgos
	+ Ukrainos sausumos pajėgos
* Ukrainos Nacionalinė gvardija
 |  Donecko Liaudies Respublika
Rusijos vėliava Rusija* Rusijos ginkluotosios pajėgos
 |

**Novoazovsko mūšis** – 2014 m. rugpjūčio 25-28 d. karinė operacija, kurios metu Rusijos kariuomenė ir jos remiami Donecko Liaudies Respublikos separatistai užėmė Novoazovsko miestą.

Eiga
----

Apie savo ketinimus veržtis link Azovo jūros maištininkai pranešė rugpjūčio 23 d. Rugpjūčio 24 d. pakrantės miestas Novoazovskas buvo apšaudytas iš Rusijos teritorijos. Rugpjūčio 25 d. iš Rusijos į Ukrainos teritoriją netoli Novoazovsko įvažiavo šarvuotų transporto priemonių kolona Prieš tai daugelį savaičių arčiau nei 30 km nuo šios vietos nebuvo jokių sukilėlių grupuočių. Sunkios kovos vyko Markynės kaime, esančiame už 7 km nuo Novoazovsko. Sukilėliai iš šio kaimo apšaudė Novoazovską. Pasak Mariupolio miesto internetini puslapio Dnipro ir Donbaso batalionai atmušė ataką ir užpuolikai pasitraukė link sienos. Rusijos užsienio reikalų ministras Sergejus Lavrovas teigė, jog jis apie incidentą nieko nežino ir pranešimus apie Rusijos pajėgų įsiveržimą pasiūlė laikyti „dezinformacija".

Rugpjūčio 26 d. DLR sukilėliai, padedant Rusijai, apšaudė Novoazovską iš už Rusijos sienos. Ukrainos pasieniečiai Novoazovsko-Veselo-Voznesenskos pasienio perėjoje rodė reporteriams artilerijos sviedinių išmuštus kraterius po apšaudymo, kaip jie teigė, iš Rusijos teritorijos. Rusija neigė bet kokį savo vaidmenį šiuose įvykiuose ir tvirtino, kad sukilėliai veikia patys, jų neremiami. Pasak Ukrainos ginkluotųjų pajėgų šiuo apšaudymo norėta išvesti iš rikiuotės Ukrainos artilerijos pozicijas šiame rajone. Apšaudymo metu virš miesto matėsi dūmai, daug gyventojų iš miesto bėgo automobiliais ir sunkvežimiais. Buvo apšaudyta ir miesto ligoninė, infekciniame skyriuje sužeisti keturi medikai.

Rugpjūčio 27 d. iš Rusijos per sieną link Novoazovsko vėl įsiveržė Rusijos kariuomenę ir jų remiami maištininkai. Nors Ukrainos vyriausybė teigė „visiškai kontroliuojanti" miestą, miesto meras Olegas Sidorkinas patvirtino, kad į miestą jau įsiveržė maištininkai. Jis taip pat teigė, kad miesto puolimo metu sukilėliai naudojo tankus ir šarvuotą techniką ir sužeisti mažiausiai keturi civiliai. Ukrainos pajėgos teigė, kad šiauriau, netoli Starobeševo, pastebėjo į pietus, link Novoazovsko, judančią 100 šarvuotų transporto priemonių, tankų, Grad reaktyvinių salvinių kovos mašinų koloną. Šios transporto priemonės buvo pažymėtos „baltais apskritimais ar trikampiais", panašiais į rankų raiščius, kuriuos turėjo Rusijos desantininkai sučiupti Ukrainos vyriausybinių pajėgų prieš kelias dienas Ukrainos teritorijoje. Ukrainos pajėgos, neturėdamos sunkiosios ginkluotės, aviacijos ar artilerijos palaikymo, skubiai ir chaotiškai pasitraukė iš miesto. Rugpjūčio 28 d. Nacionalinio saugumo ir gynybos taryba patvirtino, kad Novoazovską užėmė Rusijos pajėgos, o Ukrainos kariai, taip pat pasieniečiai ir savanoriai, atsitraukė į Mariupolio gynybą.

Rugsėjo 1 d. rusų karių mieste nebebuvo matoma, jame pasiliko tik DLR maištininkai. Nepaisant to, kai kurie vietiniai gyventojai teigė, kad už miesto liko „žaliųjų žmogeliukų", pagal analogiją Rusijos kariais be skiriamųjų ženklų, kurie okupavo Krymą 2014 m. vasario mėnesį.

Rusijos vaidmuo
---------------

*Daugiau informacijos galite rasti straipsnyje 2014 m. Rusijos karinė intervencija Ukrainoje.*
Pasak Ukrainos ir Vakarų vyriausybių Rusijos kariuomenė padėjo ar tiesiogiai dalyvavo puolant Novoazovską. Švedijos, Lenkijos ir Latvijos užsienio reikalų ministrai tai įvertino kaip Rusijos agresiją ir karą prieš Ukrainą. Rusija kaip ir visai kitais atvejais karo Donbase metu tvirtino, kad niekaip su mūšiais nėra susijusi, nors prieš puolant Novoazovską vyriausybės pajėgos kelis kartus buvo apšaudytos artilerijos iš Rusijos teritorijos, nes arčiausios maištininkų artilerijos pozicijos negalėjo šios vietos pasiekti.

Tuo metu, kai užpuolikai užėmė miestą, NATO teigimu Ukrainoje kovojo mažiausiai 1000 Rusijos karių. Pasak vieno iš Donecko Liaudies Respublikos vadų tuo metu, kai jie puolė Novozaovską, jiems padėjo „rusų savanoriai". Novoazovsko mūšio metu Nacionalinio saugumo ir gynybos taryba išplatino video įrašą, kuriame Novoazovske matomas tankas T-72. Ukrainos vyriausybė tai pateikė kaip Rusijos pajėgų dalyvavimo mūšyje įrodymą.

Nuorodos
--------

1. ↑  „Donetsk Militia Fighting its Way to Azov Sea". RIA Novosti. 23 August 2014. Suarchyvuota iš originalo 2014-08-28. Nuoroda tikrinta 2014-08-30.
2. ↑  Росіяни обстріляли декілька міст на Донбасі забороненими касетними боєприпасами
3. ↑  „'Column from Russia' moves on Mariupol". BBC News. 25 August 2014. Suarchyvuota iš originalo 2014-08-25. Nuoroda tikrinta 2014-08-25.
4. ↑  Gordon, Michael (22 August 2014). „Russia Moves Artillery Units into Ukraine, NATO Says". *The New York Times*. Suarchyvuota iš originalo 2014-08-28. Nuoroda tikrinta 2014-08-29.
5. ↑  Kramer, Andrew. „Ukraine Says Russian Forces Lead Major New Offensive in East". CNBC. Suarchyvuotas originalas 2014-08-28. Nuoroda tikrinta 2015-01-07. `{{cite news}}`: Cite has empty unknown parameter: `|6=` (pagalba)
6. 1 2  Christian Lowe; Maria Tsvetkova (2014-08-26). „In Ukraine, an armoured column appears out of nowhere". Reuters. Suarchyvuota iš originalo 2014-09-04. Nuoroda tikrinta 2014-09-01.
7. ↑  „Ukraine accuses Russia of opening new front before leaders' meeting". Reuters. 25 August 2014. Suarchyvuota iš originalo 2014-08-27. Nuoroda tikrinta 2014-08-25.
8. ↑  „Terrorists retreating from Novoazovsk to border". *National News Agency of Ukraine*. 25 August 2014. Suarchyvuotas originalas 2015-06-26. Nuoroda tikrinta 2014-08-25.
9. ↑  „Exclusive: In Ukraine, an armored column appears out of nowhere". Reuters. 26 August 2014. Suarchyvuota iš originalo 2014-08-31. Nuoroda tikrinta 2014-09-01.
10. ↑  Christian Lowe; Maria Tsvetkova (26 August 2014). „Ukraine crisis: Poroshenko says 'roadmap' to ceasefire with Russia possible". Canadian Broadcasting Corporation. Suarchyvuota iš originalo 2014-08-31. Nuoroda tikrinta 2014-09-01.
11. ↑  „Ukraine: Watch smoke rise as shelling pummels Novoazovsk". *RuptlyTV*. 26 August 2014. Nuoroda tikrinta 2014-08-31.
12. ↑  В Новоазовську від вибуху на території лікарні постраждали чотири медпрацівника
13. 1 2  „Ukraine Reports Russian Invasion on a New Front". *The New York Times*. 27 August 2014. Suarchyvuota iš originalo 2014-08-31. Nuoroda tikrinta 2014-09-01.
14. 1 2 3  „Rebels push into port of Novoazovsk". BBC News. 27 August 2014. Suarchyvuota iš originalo 2014-08-29. Nuoroda tikrinta 2014-09-01.
15. 1 2
16. ↑  „'Russian troops deployed' in Ukraine - Poroshenko". BBC News. 28 August 2014. Suarchyvuota iš originalo 2014-08-28. Nuoroda tikrinta 2014-08-28.
17. 1 2  „For now, a tense quiet in Ukraine's eastern front". Al Jazeera. 1 September 2014. Suarchyvuota iš originalo 2014-09-13. Nuoroda tikrinta 2014-09-01.
18. 1 2   Archyvuota kopija 2015-01-10 iš Wayback Machine projekto.
19. ↑  „Ukraine releases video of purported Russian tank in Novoazovsk". Yahoo! News. Suarchyvuota iš originalo 2014-09-04. Nuoroda tikrinta 2014-09-01.
20. ↑  „Ukraine video 'of Russian tank in Novoazovsk'". *World News Report*. 28 August 2014. Nuoroda tikrinta 2014-09-01.[neveikianti nuoroda]